3.+Rol+de+l'estudiant+i+del+docent


 * Rol de l'estudiant i del docent **

>>>
 * Els estudiants:**
 * Participen de manera activa en el seu procés d'aprenentatge. L'estudiant, de ser un receptor passiu de la informació que li transmetia el docent típic d'anteriors models pedagògics; ara adopta una postura activa:
 * Cerca el coneixement en el moment que el necessita.[[image:aula-pc.jpg width="175" height="263" align="right"]]
 * És capaç d'activar els mecanismes necessaris per trobar allò que haurà d'utilitzar en cada moment.
 * Desenvolupa estratègies per localitzar, seleccionar i processar informació de manera assertiva.
 * Desenvolupa el pensament crític i la presa de decisions.
 * Analitza, comprèn i reconstrueix la informació rebuda a través de diferents mitjans: reelabora la informació que cerca o crea utilitzant eines tecnològiques que li permeten presentar-la en diferents formats i compartir-la amb la resta d'integrants de la comunititat educativa amb eines de la web 2.0 i les xarxes socials que afavoreixen l'expressió, la col·laboració i la circulació d'informació a la xarxa. Aquestes eines estimulen la productivitat individual de continguts en formats tan diversos com el text, l'hipertext, l'àudio, el vídeo,... Permeten una nova posició de l'estudiant com a creador i gestor de continguts en front de la extremadament jeràrquica de situacions educatives anteriors on es limitava a ser un consumidor de continguts. Al mateix temps, les eines tecnològiques l'esperonen a millorar les seves habilitats en la competència digital i també en el treball en xarxa col·laboratiu.
 * Relaciona les seves experiències i coneixements previs amb allò après a classe, amb la informació rebuda per diferents mitjans i amb les seves vivències personals.
 * Gestiona de manera autònoma un projecte grupal format per diferents fases (ja no es limita a la resolució d'una activitat aïllada sinó que ha de gestionar tot un procés d'activitats enllaçades i interrelacionades).
 * Els alumnes han d’aprendre a treballar cooperativament:
 * El treball cooperatiu exigeix la seriositat i el rigor dels alumnes.
 * Els resultats del treball cooperatiu són el fruit de les ajudes mútues. El resultat amb les ajudes de tots és de més qualitat que el resultat individual.
 * Ajudar els companys (o iguals) serveix per aprofundir, per tant, per aprendre.
 * Els docents:**
 * El docent, en aquest nou paradigma educatiu, varia el seu rol respecte a models anteriors i adopta un rol de guia-facilitador de l'aprenentatge en relació a l'alumne:
 * El docent proposa (a vegades, també dissenya) situacions educatives riques en experiències i interacció que afavoreixen que l'alumne pugui aprendre el que necessita per continuar aprenent quan el context i el moment li ho demanin. En les seves propostes educatives, el docent ha d'oferir a l'alumne activitats que li permetin adquirir habilitats de cerca a la xarxa, selecció crítica, reelaboració de la informació per arribar a la creació del coneixement quan li sigui necessari.
 * El docent passa a ser un element més de la xarxa; deixa de ser un instructor per passar a ser un guia o fac[[image:aulatic.jpg align="right"]]ilitador de les eines i les experiències necessàries per aprendre. No li cal ser un expert en les eines tecnològiques ni el coneixement propi de l'àrea, però sí que li cal dominar les estratègies pedagògiques i metodològiques clau per poder elaborar propostes formatives que facilitin el treball en xarxa i en la xarxa dels alumnes.
 * És important que conegui els principis metodològics, però cal saber-los adaptar a les necessitats del grup. Els bons docents planifiquen i després ajusten o regulen.
 * El professor acompanya, ajuda, dóna pautes i poc a poc les retira perquè l’alumne sigui cada vegada més autònom.
 * Promouen noves estratègies didàctiques. Hem de trobar metodologies amb els mitjans que tenim i hem de trobar maneres per aprofitat i rendibilitzar el temps.
 * Propicien aprenentatges significatius en els alumnes.
 * Les aules són contextos imprevisibles i per tant, és probable que s’hagi de reajustar la programació inicial. Alguns tipus de tasques no tenen una solució única, cal ser-ne conscients.
 * Els professors han d’aprendre a gestionar l’aula, els grups, les interaccions...
 * Aquest nou enfocament també propicia la necessitat d'intercanviar informació, col·laborar, compartir materials i propostes entre docents. La xarxa ha contribuït especialment a aquest fet, de manera que la col·laboració ja no es limita a equips docents que compateixen centre i/o alumnes sinó que pot anar molt més enllà.